Document ID: 32007D0463

KOMISJONI OTSUS,
4. juuli 2007,
millega muudetakse otsust 2005/942/EÜ, millega liikmesriikidel lubatakse vastavalt nõukogu direktiivile 1999/105/EÜ teha otsuseid kolmandates riikides toodetud metsapaljundusmaterjalile antavate tagatiste kohta
(teatavaks tehtud numbri K(2007) 3173 all)
(2007/463/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1999. aasta direktiivi 1999/105/EÜ metsapaljundusmaterjali turustamise kohta, (1) eriti selle artikli 19 lõiget 3,
ning arvestades järgmist:
(1)
Komisjoni otsusega 2005/942/EÜ (2) lubatakse liikmesriikidel vastavalt nõukogu direktiivile 1999/105/EÜ teha otsuseid kolmandates riikides toodetud metsapaljundusmaterjalile antavate tagatiste kohta.
(2)
Praeguse korra kohaldamisala tuleks laiendada tingimusel, et vajalikud tagatised on antud.
(3)
On asjakohane lisada loetellu Uus-Meremaa lubatud kolmanda riigina liigi Pinus radiata kategooria „identifitseeritava lähtekohaga” metsapaljundusmaterjali osas ja lisada loetellu kõnealune liik Ameerika Ühendriikide puhul. Seepärast tuleks otsust 2005/942/EÜ vastavalt muuta.
(4)
Käesoleva otsusega ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/942/EÜ lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 4. juuli 2007

Labels: 3
5
6